Na temelju članka 1. i 9a. Zakona o financiranju javnih potreba u kulturi („Narodne novine“ broj 47/90, 27/93. i 38/09) i članka 31. Statuta Općine Ferdinandovac („Službeni glasnik Koprivničko – križevačke županije“ broj 6/13, 1/18. i 5/20), Općinsko vijeće Općine Ferdinandovac na 39. sjednici održanoj 16. prosinca 2020. donijelo je

**P R O G R A M**

**javnih potreba u kulturi na području Općine Ferdinandovac u 2021. godini**

**I.**

Programom javnih potreba u kulturi na području Općine Ferdinandovac u 2021. godini (u daljnjem tekstu: Program) utvrđuju se aktivnosti i djelatnosti u kulturi koje će se financirati iz Proračuna Općine Ferdinandovac za 2021. godinu (u daljnjem tekstu: Proračun).

**II.**

Javne potrebe u kulturi na području Općine Ferdinandovac (u daljnjem tekstu: Općina) ostvarivat će se:

- djelovanjem udruga u kulturi, te poticanjem umjetničkog i kulturnog stvaranja,

- akcijama i manifestacijama u kulturi koje će pridonijeti razvitku i promicanju kulturnog života.

**III.**

Za javne potrebe iz točke II. ovog Programa iz Proračuna se osiguravaju sredstva u ukupnoj svoti od 19.000,00 kuna.

**IV.**

Sredstva za javne potrebe u kulturi koja su namijenjena udrugama rasporedit će se udrugama za njihove projekte i programe temeljem javnog poziva (natječaja).

**V.**

Sredstva za javne potrebe u kulturi utvrđena ovim Programom uplaćivat će se na žiro-račune korisnicima iz Proračuna prema mogućnostima Proračuna.

**VI.**

Ovaj Program objavit će se u „Službenom glasniku Koprivničko-križevačke županije“, a stupa na snagu 1. siječnja 2021. godine.

OPĆINSKO VIJEĆE

OPĆINE FERDINANDOVAC

KLASA: 611-06/20-01/01

URBROJ: 2137/15-01-20-2

Ferdinandovac, 16. prosinca 2020.

POTPREDSJEDNIK:

**Darko Marić**